**Министерство физической культуры и спорта Республики Саха (Якутия)**

**Государственное бюджетное общеобразовательное учреждение**

**«Чурапчинская республиканская спортивная средняя школа – интернат олимпийского резерва им. Д.П. Коркина"**

|  |  |  |
| --- | --- | --- |
| РАССМОТРЕНО  Руководитель МО  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Сысолятина Е.К.  Протокол №127 от  «02» сентября 2024г. | СОГЛАСОВАНО  Зам.директора по УР  \_\_\_\_\_\_\_\_\_\_\_\_\_\_\_\_\_\_  Давыдова Н.К.  Протокол №127 от  «02» сентября 2024г. | УТВЕРЖДЕНО  Директор школы  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Захаров С.А.  Протокол №127 от  «02» сентября 2024г. |

‌

**РАБОЧАЯ ПРОГРАММА**

(ID 11111)

**учебного предмета «Литературное чтение на родном (якутском) языке»**

для обучающихся 1– 4 классов

Наименование учебного предмета: родное чтение (литература ааҕыыта)

Класс: 1

Ф.И.О. учителя: Яковлева Саина Джулустановна

Количество часов в неделю: 1 (в год 33 часов)

Программа составлена на основе общеобразовательной программы:

Учебник: Литература ааҕыыта (Захарова Л.В., Флегонтова У.М. Литература аа5ыыта: 1 кылааска уерэх кинигэтэ. Дьокуускай, «Бичик», 2014с. («Саха оскуолата» систиэмэ))

**с.Чурапча‌** **2024‌**​ **‌**​

**БЫҺААРЫЫ СУРУК**

Уус-уран литература оскуолаҕа оҕону кыра сааһыттан ийэ тыл эйгэтигэр киллэрэр, уран тылга уһуйар, иитэр-үѳрэтэр сүрүн хайысха. Умсугуйан ааҕар оҕо ѳйѳ-санаата сайдыылаах, билиилээх-кѳрүүлээх, олох бүгүҥҥүтүн эрэ буолбакка, бэҕэһээҥҥитин ырыҥалыыр, cарсыҥҥытыгар эрэллээх буолар. Онон «Литературнай ааҕыы» үѳрэх предметин анала — оҕоҕо ааҕар дьоҕуру олохсутуу, ааҕыы бэйэ кыаҕын сайыннарыыга суолталааҕын ѳйдѳтүү.

Оскуолаҕа «Литературнай ааҕыы» үѳрэх предметин сыаллара:

ааҕыы уопсай култууратын иҥэрии; ааҕар үѳрүйэҕи олохсутуу; саҥа араас кѳрүҥүн са­йыннарыы;

оҕону ааҕыы араас эйгэтигэр сѳптѳѳх научнай литератураны хабан туран киллэрии;

уус-уран айымньыны ааҕыы нѳҥүѳ уйулҕаны хамсатан иэйиини уһугуннарыы; тыл искусствотыгар эстетическэй сыһыаны үѳскэтии; айар дьоҕуру сайыннарыы;

ааҕыы нѳҥүѳ сиэр-майгы үтүѳ ѳрүттэрин олохсутуу; Саха сирин, Россия уонна тас дойду норуоттарын култуураларыгар убаастабылы иитии.

Сыалы ситиһэргэ маннык соруктар тураллар:

ааҕыы араас ньыматын баһылааһын;

тиэкиһи кытта үлэ сүрүн сатабылларын иҥэрии;

наадалаах литератураны булан туһаныы;

ааҕыыга интэриэһи үѳскэтэн, кинигэҕэ тапталы иҥэрии;

айан кэпсиир уонна суруйар үѳрүйэхтэри сайыннарыы;

норуот тылынан уонна уус-уран айымньытын духуобунай ис номоҕун нѳҥүѳ   
иэйиини уһугуннаран, олох араас кѳстүүтүгэр сиэрдээх сыһыаны үѳскэтии;

уус-уран айымньы тылыгар болҕомтолоох буолууну ситиһии;

тѳрѳѳбүт уонна араас омук литературатын араара ѳйдѳѳн, ол нѳҥүѳ норуоттар доҕордуу сыһыаннарын олохсутуу.

Оскуолаҕа уус-уран литератураны үѳрэтии Российскай Федерация уонна Саха Республика­тын Тѳрүт сокуоннарыгар, Үѳрэх туһунан сокуоннарыгар, «Россия гражданинын личноһын сиэрин-майгытын сайыннарыыга уонна иитиигэ концепцията», федеральнай государственнай үѳрэх стандартара курдук государственнай суолталаах докумуоннарга олоҕурар.

**Ытык ѳйдѳбүллэри үѳрэх предметин ис хоһоонугар киллэрии**

Орто уопсай үѳрэхтээһин үѳрэнээччи оскуолаттан сиэр-майгы бастыҥ хаачыстыбаларын — киһи аймах ытык ѳйдѳбүллэрин (духуобунай сыаннастарын) иҥэриммит Россия гражданинын иитэн-үѳрэтэн таһаарыыга туһуланар.

Киһи уопсастыбатын сайдан кэлбит историятыгар үтүѳ уонна мѳкү, чиэс уонна сиэрэ суох быһыы, суобас уонна чиэһинэйэ суох буолуу, о.д.а. сиэр-майгы нуормалара тэҥҥэ олохсуйан кэллилэр. Ол гынан баран, хайа баҕарар норуокка киһилии сиэрдээх быһыы ытык ѳйдѳбүллэрэ биһирэнэр, кэрэхсэнэр.

2009 с. ылыныллыбыт «Россия гражданинын личноһын сиэрин-майгытын сайыннарыы уонна иитии концепцията» федеральнай государственнай үѳрэх стандартарын методологичес­кай тѳрүтүнэн буолла.

Концепция Россия гражданинын личноһын иитиигэ, сайыннарыыга 10 сүрүн национальнай ытык ѳйдѳбүлү ыйар. Онно киирэллэр: 1. Ийэ дойдуга, бэйэ сиригэр-уотугар, норуотугар таптал, бэриниилээх буолуу. 2. Биир санааланыы, кырдьыктаах быһыы, аһыныгас, амарах сүрэхтээх, чиэстээх, дьоһуннаах буолуу. 3. Ийэ дойдуга сулууспалааһын, сокуону тутуһуу, бэрээдэктээх буолуу. Атын омук култууратын, айым­ньытын ѳйдѳѳһүн. 4. Дьиэ кэргэҥҥэ, ыалга тапталлаах уонна бэриниилээх буолуу. Доруобуйа, уйгулаах олох. Тѳрѳппүттэргэ ытыктабыл, aҕa саастаахха уонна кыраҕа, кыаммакка кыһамньы, ийэ-аҕа ууһун тэнитии, удьуору салҕааһын. 5. Үлэ, тѳрүт дьарык. Үлэҕэ ытыктабыл, дьулуур, дьаныар. Айымньылаах үлэ. 6. Билиини сыаналааһын. Дьиҥ чахчыга дьулуһуу, аан дойду научнай кѳстүүтэ. 7. Итэҕэл, духуобунас ѳйдѳбүллэрэ. Ѳбүгэ үгэһин утума. 8. Тѳрѳѳбүт литература — барҕа баай. Кэрэ, киһи духуобунай эйгэтэ, сиэрдээх быһыы. Олох, олох сиэрэ-майгыта. 9. Ийэ айылҕа. Ытык сир, харыстанар сир. Сир — планета. Айылҕаҕа харыстабыл. 10. Сир үрдүгэр эйэ, элбэх омук култуурата, киһи аймах сайдыыта, норуоттар сибээстэһиилэрэ, сомоҕолоһуулара.

Онон бу ытык ѳйдѳбүллэри «Литературнай ааҕыы» үѳрэх предметин ис хоһоонугар уус-уран айымньыга сѳҥѳн сылдьар норуот историятын, култууратын, олоҕун тѳрүт үгэһин, сиэрин-майгытын нѳҥүѳ киллэрии кѳрүллэр.

**Үѳрэх предметин үѳрэтии түмүктэрэ**

**Ытык ѳйдѳбүллэри үѳрэнээччигэ иҥэрии түмүгэ:**

киһи сайдыылаах уонна ситиһиилээх буоларыгар тѳрѳѳбүт тылынан ааҕыы суолтатын ѳйдүүр; уус-уран литератураны тылынан искусство ураты кѳрүҥүн быһыытынан сыаналыыр;

тулалыыр эйгэ туһунан билии-кѳрүү ааҕыы кѳмѳтүнэн кэҥиирин-дириҥиирин ѳйдүүр;

норуот айымньыта уонна уус-уран литературата саха тѳрүт олоҕун-дьаһаҕын, историятын, тылын-ѳһүн, култууратын кѳстүүтэ буоларын ѳйдүүр, сыаналыыр;

Саха сирин, Россия уонна аан дойду норуоттарын чулуу айымньыларын ааҕан, атын норуот култууратын, литературатын ытыктыыр;

үтүѳнү-мѳкүнү, сырдыгы-хараҥаны арааран, сиэри тутуһуу, амарах, аһыныгас, дьоҥҥо кыһамньылаах майгы үчүгэйгэ тиэрдэрин ѳйдүүр.

**Үѳрэх сатабылларын сайыннарыы түмүгэ:**

ааҕыы үлэтин араас кѳрүҥэр сыал-сорук туруорунар, былаанныыр, түмүгүн сабаҕалыыр; үлэтин хонтуруолланар, сыаналана үѳрэнэр;

уруокка, уруок таһынан үлэҕэ бэриллибит сорудаҕынан араас информационнай эйгэ кыаҕын талар, туһанар;

уус-уран айымньыга мѳккүѳр тѳрүѳтүн, сайдыытын быһаарар, үѳскээбит кѳстүүлэри, дьон сыһыанын ырытан дакаастыыр;

уус-уран айымньы сүрүн ис хоһоонун, дьоруойдар араас сыһыаннарын, сүрүн сюжет сайдыытын ырытан, анал бэлиэ, графика кѳмѳтүнэн быһаара, ситимнии, тиһиктии үѳрэнэр;

аахпытыгар уонна тус уопутугар олоҕуран, тэҥниир уонна ойуулуур, учебнигынан үлэлиир;

уус-уран айымньыны ырытыы кэмигэр бодоруһуу сиэрин тутуһан, бииргэ үлэ­лиир кыахтанар;

доҕотторун, тѳрѳппүттэрин, кылаас иннигэр кылгас иһитиннэриини оҥорор;

бэриллибит тиэмэҕэ санаатын сааһылаан айан кэпсиир, суруйар.

**Тустаах үѳрэх предметин үѳрэтии түмүгэ:**

ааҕыы сүрүн үѳрүйэхтэрин баһылыыр;

айымньы араас кѳрүҥүн болҕойон истэр;

норуот айымньыта уонна уус-уран литература, тѳрѳѳбүт уонна атын омук литературата диэн араарар;

аахпыт уус-уран айымньытын суруйааччытын (саха уонна омук) аатын уонна кѳрүҥүн (жанрын) болҕойор үѳрүйэхтээх;

сааһыгар сѳптѳѳх араас кѳрүҥнээх (уус-уран, үѳрэх, научнай-популярнай) тиэкиһи үчүгэйдик ѳйдүүр, ырытар, туһанар;

кэпсээһин араас кѳрүҥүн (сиһилии, кылгатан, талан, быһа тардан) билэр; сорудах быһыытынан туһааннаах кѳрүҥҥэ сѳп түбэһиннэрэн кэпсиир;

сѳбүлээн аахпыт айымньытын туһунан ааҕааччы дневнигэр (альбом, тэтэрээт) уһуктубут иэйиитин үллэстэн санаатын суруйар;

сааһыгар сѳп түбэһэр айымньы тылын араас дэгэт суолтатын ѳйдүүр, тоҕоостоох миэстэҕэ кубулуйбат уус-уран быһаарыыны (эпитет), ѳс хоһоонун, уус-уран ньыма арааһын кэпсииригэр туһанар;

айымньыттан сѳбүлээбит кэрчигин талан үѳрэтэр, ѳйтѳн хоһоонноохтук ааҕар;

чопчу тиэмэҕэ араас кѳрүҥнээх суругунан айар үлэни толорор.

**Үѳрэх былааныгар үѳрэх предметин миэстэтэ**

Үѳрэх былаанынан алын сүһүѳх оскуолаҕа литературнай ааҕыыны үѳрэтиигэ барыта 215 ч кѳрүллэр. Ол иһигэр:

1 кылааска — 11 чаас;

2 кылааска — 68 чаас;

3 кылааска — 68 чаас;

4 кылааска — 68 чаас.

**Үѳрэх предметин ис хоһооно**

1—4 кылааска тѳрѳѳбүт литератураны үѳрэтии маннык ис хоһоонноох буолар:

**Саҥарыы уонна ааҕыы үлэтин кѳрүҥнэрэ** туора саҥаны истэргэ, ылынарга; истибит айымньы туһунан ыйытыыга сатаан хоруйдуурга, сааһылаан быһаарарга; истибит үѳрэх, научнай-биллэрэр тиэкис, уус-уран айымньы туһунан ыйытыы биэрэргэ үѳрэтэр.Таска сүһүѳхтээн ааҕыыттан сыыйа бүтүн тылынан ааҕыыга кѳһѳрүгэр, ааҕыы тэтимин түргэтэтэригэр, орфоэпияны, интонацияны, сурук бэлиэтин тутуһа, тиэкистэр ис номохторун ѳйдүү, ааҕыы кѳрүҥүн быһаара үѳрэнэригэр билиини биэрэр.

**Араас тиэкиһи кытта үлэ** тиэкис ѳйдѳбүлүн, уус-уран тиэкис тиэмэтин, сүрүн санаатын, тутулун, кэрчиктэргэ арааран кыра тиэмэлэри быһаарарга, аат биэрэргэ, үѳрэх, научнай-популярнай тиэкис диэн араарарга үѳрэтэр; уопсай ырытыыга кыттан, ыйытыыга хоруйдуурга, тыл этэргэ, атын оҕо этэрин сатаан истэ үѳрэнэргэ олук уурар; уус-уран ньыманы туһанан айымньы дьоруойун ойуулуурга, кэпсээһин араас кѳрүҥүн (сиһилии, талан, кылгатан) баһылыыр­га тѳрүт уурар.

**Библиографическай култуура** кинигэ билии тѳрдѳ буоларын, кѳрүҥүн, тутулун, тииптэрин (ыйынньык-кинигэ, үѳрэх кинигэтэ, уус-уран кинигэ) туһунан биллэрэр.

**Саҥарыы** диалог, монолог диэн саҥа араас кѳрүҥэ буоларын биллэрэр, былааннаан саҥарар, уус-уран ньыманы туттар, айымньыны салҕаан, ѳйтѳн этэр дьоҕуру, кэпсэтии сиэрин тутуһар култуураны олохсутар.

**Сурук** суругунан саҥа литературнай нуорматын, ис хоһоон уонна тиэкис аата сѳп түбэсиһиилэригэр (тиэмэ, кэпсэнэр сир, дьоруой быһыыта-майгыта), тэттик ѳйтѳн суруйууга (ойуулааһын, сэһэргээһин, толкуйдааһын) уус-уран ньыманы (синоним, антоним, тэҥнээһин) туһанарга, бэриллэр тиэмэҕэ кэпсээн, сыанабыл оҥорорго үѳрэтэр.

**Оҕо ааҕар эйгэтэ** норуот тылынанайымньытын, Саха сирин, Россия уонна тас дойдулар оҕо литературатыгар классическай айымньыларын, оҕо ааҕар тиэмэлэрин быһаарар.

**Литературнай ѳйдѳбүллэринэн үлэ** тиэкистэн уус-уран ньыма кѳрүҥнэрин булууга; литература ѳйдѳбүллэринэн (уус-уран айымньы, тылынан искусство, кэпсээччи, сюжет, тиэмэ, дьоруой) сирдэтинэргэ; айымньы дьоруойун (мэтириэтэ, тыла-ѳһѳ, дьайыыта, ѳйѳ-санаата) быһаарарга үѳрэтэр; ааптар дьоруойга сыһыанын; кэпсээн уонна хоһоон тылын уратытын, айымньы кѳрүҥүн (жанр) туһунан биллэрэр.

**°Үѳрэнээччи айар үлэтэ** оруолунан ааҕарга, тылынан ойуулуурга, бэриллибит тиэ­мэҕэ ѳйтѳн суруйарга, тиэкиһи инсценировкалыырга, айар үлэтинэн араас тэрээһиҥҥэ кыттарга, тыл этэргэ олук уурар.

**Үѳрэтии түмүгэр** салгыы үѳрэнэргэ бэлэм буолууну кэрэһэлиир сайдыы таһымы­гар киирэллэр:

— тулалыыр эйгэни билиигэ уус-уран литератураны ааҕыы суолтатын ѳйдүүр;

— уус-уран литература киһи аймах ытык ѳйдѳбүллэрин билиһиннэрэр суолтатын иҥэ­ринэр;

— айымньы кѳрүҥүн быһаарар, дьоруойу ойуулааһыҥҥа ырытыыны, тэҥнээһини туттары сатыыр;

— араас тиэкистэн туһааннаах информацияны ылар;

— ыйынньыгынан, энциклопедиянан, о.д.а. матырыйаалларынан сатаан үлэлиир.

**ТЕМАТИЧЕСКОЕ ПЛАНИРОВАНИЕ**

**1 КЛАСС**

|  |  |  |  |  |  |
| --- | --- | --- | --- | --- | --- |
| **№ п/п** | **Наименование разделов и тем программы** | **Количество часов** | | | **Электронные (цифровые) образовательные ресурсы** |
| **Всего** | **Контрольные работы** | **Практические работы** |
| 1 | Айымньы түhүлгэтигэр айан. Төрөөбүт Ийэ дойдум. | 1 | 0 | 0 |  |
| 2 | Кинигэ – мин до5орум. | 2 | 0 | 0 |  |
| 3 | Норуот тылынан уус-уран айымньыта. | 2 | 0 | 0 |  |
| 4 | Остуоруйалаhыаҕыҥ эрэ. | 2 | 0 | 0 |  |
| 5 | Мин дойдум – олоӊхо дойдута. | 1 | 0 | 0 |  |
| 6 | Айыл5а – барыбыт дьиэбит. | 1 | 0 | 0 |  |
| 7 | Yчүгэй майгыӊ- көтөр кынатыӊ. | 1 | 0 | 0 |  |
| 8 | Сыллааҕы хатылааһын. | 1 | 0 | 0 |  |
| Резервное время | |  |  |  |  |
| ОБЩЕЕ КОЛИЧЕСТВО ЧАСОВ ПО ПРОГРАММЕ | | 11 | 0 | 0 |  |

**ПОУРОЧНОЕ ПЛАНИРОВАНИЕ**

**1 КЛАСС**

|  |  |  |  |  |  |  |
| --- | --- | --- | --- | --- | --- | --- |
| **№ п/п** | **Тема урока** | **Количество часов** | | | **Дата изучения** | **Электронные цифровые образовательные ресурсы** |
| **Всего** | **Контрольные работы** | **Практические работы** |
|  | Киирии уруок «Айымньы түһүлгэтигэр айан» М.Тимофеев Ийэ дойду хантан саҕаланар? | 1 | 0 | 0 |  |  |
|  | Киирии уруок. П. Тобуруокап. Кинигэ. Суорун Омоллоон. Кинигэ | 1 | 0 | 0 |  |  |
|  | Биhиги театрбыт. С. Маршак. Үүтээн. Кылаас иннигэр оонньоон көрүү | 1 | 0 | 0 |  |  |
|  | Киирии уруок. К. Туйаарыскай. Таабырынна таайыҥ. П. Тобуруоукап. Чабырҕах азбука. | 1 | 0 | 0 |  |  |
|  | Биhиги театрбыт. Куоска, бөтүүк уонна саhыл (нуучча остуоруйата. Кылаас иннигэр оонньоон көрүү. | 1 | 0 | 0 |  |  |
|  | Киирии уруок. П. Тобуруокап. Буукубалар мунньахтара | 1 | 0 | 0 |  |  |
|  | Куттал хара5а улахан (нуучча остуоруйата). Кутуйах тоҕо кыраный? (Дьүкээгир остуоруйата) | 1 | 0 | 0 |  |  |
|  | В. Каратаев. Модун Эр Со5отох. | 1 | 0 | 0 |  |  |
|  | Ɵксөкүлээх Ɵлөксөй. Куоска. Осеева В. Ким ытай? | 1 | 0 | 0 |  |  |
|  | Киирии уруок. Амма Аччыгыйа. Бастакы тоҕо? | 1 | 0 | 0 |  |  |
|  | Сыллааҕыны хатылааһын. Ситиһиини сыаналааһын, билиини бэрэбиэркэлээһин. | 1 | 0 | 0 |  |  |
| ОБЩЕЕ КОЛИЧЕСТВО ЧАСОВ ПО ПРОГРАММЕ | | 22 | 0 | 0 |  | |

**Үөрэх предметин материальнай-техническэй хааччыйыы**

Библиотека пуондата:

1. Литературнай ааӄыы 1 - 4 кылааска үөрэтиини сүрүннүүр бырагыраама.
2. «Литература аа5ыыта» предмети 1 кылааска үөрэтэр учебник.
3. Научнай-методическай сурунааллар.
4. Тылдьыттар (быһаарыылаах, таба суруйуу, синоним, антоним, омоним, сомоӄо домох)
5. Грамматическай ыйынньыктар
6. Оӄоӄо аналлаах энциклопедиялар.
7. Уус-уран кинигэлэр.
8. Олоҥхо эйгэтэ

Үөрэх цифровой ресурсалара:

1. «Саха тыла» предмет УМК-н мультимедийнэй, электроннай сыһыарыылара
2. Электроннай информационнай ыйынньык
3. Сахалыы таба суруйуу компьютернай бырагыраамата.

Көрдөрөр-иһитиннэрэр босуобуйалар:

1. «Литературнай ааӄыы» предмет УМК-гар сыһыаннаах аудиодиискэлэр.
2. Литературнай ааӄыы үөрэтии тиэмэлэригэр сыһыаннаах видеокиинэлэр.
3. Презентациялар.
4. Суруйааччылар мэтириэттэрэ, хаартыскалара.
5. Тус сорудахтаах карточкалар
6. Айымньы ис хоһоонунан сюжеттаах хартыыналар.
7. Сахалыы уус уран киинэлэр, мультфильмнар.

Оонньуулар уонна оонньуурдар:

1. Тылы сайыннарар остуол оонньуулара.
2. Бодоруһууга үөрэтэр ситуационнай оруолунан оонньуу кэмпилиэгэ.

**Туһаныллыбыт литература**

1. Федеральнай государственнай үөрэх стандарта саха оскуолатыгар : (начаалынай уопсай үөрэхтээһин) – Н.Н.Ситникова, С.С.Семенова, Н.Н.Васильева; Саха Респ. Үөрэӄин м-бэтэ, Саха Респ. Нац. Оскуолаларын чинчийэр науч. Ин-т; - Дьокуускай : Бичик, 2011.
2. Захарова Л. В. Литература аа5ыыта: улэлиир бырагыраамма: 1-4 кылаас» – Дьокуускай: Бичик, 2013
3. Захарова Л.В., Флегонтова У.М.. Литература аа5ыыта: 1 кылааска уерэх кинигэтэ. Дьокуускай, «Бичик», 2018 с. («Саха оскуолата» систиэмэ)